**SUSITARIMAS**

**PRIE 2021 M. SPALIO 25 D. SUTARTIES Nr. 22-1922**

2022 m. \_\_\_\_\_\_\_\_\_\_\_\_\_d.

Panevėžys

**Panevėžio miesto savivaldybės administracija**, juridinio asmens kodas 288724610, kurios registruota buveinė yra Laisvės a. 20, LT-35200 Panevėžys, atstovaujama Panevėžio miesto savivaldybės administracijos direktorius Tomo Juknos, veikiančio pagal Panevėžio miesto savivaldybės administracijos veiklos nuostatus, (toliau – Užsakovas) ir

**AB „HISK“,** pagal Lietuvos Respublikos įstatymus įsteigta ir veikianti įmonė, juridinio asmens kodas 147710353, kurios registruota buveinė yra S. Kerbedžio g. 7, LT-35104 Panevėžys, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Rolando Zabilevičiaus, veikiančio pagal bendrovės įstatus, (toliau − Rangovas),

toliau Užsakovas ir Rangovas kartu vadinami Šalimis, o kiekvienas atskirai - Šalimi, atsižvelgiant į tai, kad:

1. 2021 m. spalio 25 d. Šalys sudarė sutartį Nr. 22-1922 **„Panevėžio miesto Bendrijų gatvės kapitalinio remonto darbai“** (toliau – Sutartis), kuria Rangovas įsipareigojo per Sutartyje nustatytą Darbų atlikimo terminą ir Sutartyje nustatytomis sąlygomis atlikti bei perduoti Darbus, o Užsakovas įsipareigojo už juos sumokėti;
2. Užsakovas ir Rangovas 2022 m. birželio 10 d. pasirašė susitarimą Nr.22-1527 prie Sutarties dėl Sutarties kainos perskaičiavimo nuostatų pakeitimo.
3. Sutarties 3.4.3 papunktyje numatytas Sutarties kainos perskaičiavimas, atsižvelgiant į statybos kainų lygio kitimą, kuris atliekamas Sutarties 3.4.3.2 ir 3.4.3.3 papunkčiuose nurodytu ne trumpesniu kaip 3 kalendorinių mėnesių dažnumu ir, kai indekso (nurodyto Sutarties 3.4.3.1 papunktyje) pokytis yra ne mažesnis kaip 10 procentų. Sutarties 3.4.3.5 papunktyje nurodyta formulė, pagal kurią perskaičiuojama kaina Sutarties kaina.
4. Lietuvos Respublikos statistikos departamento (www.stat.gov.lt) skelbiamas mėnesinis statybos sąnaudų̨ kainų̨ indeksas („Inžineriniai statiniai“) nuo Sutarties sudarymo (2021.10) iki indeksavimo laikotarpiu paskelbto indekso (2022.05) pakito 15,03 proc. ir indeksavimo laikotarpis ne trumpesnis kaip 3 mėn.
5. Sutarties 3.4.3.4 papunktyje numatyta, kad Sutarties kaina perskaičiuojama bet kuriai iš Šalių pateikus kitai Šaliai prašymą perskaičiuoti Sutarties kainą. Prašyme turi būti nurodytas Sutarties kainos perskaičiavimui naudojamas Indeksavimo laikotarpis. Sutarties kaina laikoma perskaičiuota, kai Šalys pasirašo susitarimą prie Sutarties dėl kainos perskaičiavimo. Nei viena iš Šalių neturi teisės atsisakyti pasirašyti tokį susitarimą be pagrįstų priežasčių;
6. Rangovas 2022 m. birželio 29 d. raštu Nr. SD / 22-561 „Dėl statybos darbų kainų indeksavimo (2021-10-25 sutartis Nr. 22-1922)“ (toliau – Raštas) kreipėsi į Užsakovą su prašymu perskaičiuoti Sutarties kainą;
7. Iki Rangovo Rašto pateikimo dienos pagal Sutartį buvo atlikta statybos darbų už 41 975,46 Eur,

vadovaujantis Sutarties 3.4.3 ir 4.1.3 papunkčiais sudarė šį susitarimą prie Sutarties (toliau – Susitarimas) ir susitarė:

1. Sutarties kainą perskaičiuoti pagal Sutarties 3.4.3.5 papunktyje nurodytą formulę taip:

41975,46 + (816 795,92 – 41 975,46) \* (136,4287 / 118,5981) + 4085,32 = **937 336,76 Eur.**

1. Pakeiti Sutarties 3.1 punktą taip:

„3.1. Sutartyje yra pasirinktas šis kainos apskaičiavimo būdas: fiksuotos kainos su peržiūra. Sutartyje nurodytų atliekamų perskaičiuota Darbų kaina be PVM – 774 658,48 Eur (septyni šimtai septyniasdešimt keturi tūkstančiai šeši šimtai penkiasdešimt aštuoni eurai 48 ct) ir PVM – 162 678,28 Eur (vienas šimtas šešiasdešimt du tūkstančiai šeši šimtai septyniasdešimt aštuoni eurai 28 ct), **Darbų kaina su PVM – 937 336,76 Eur** (devyni šimtai trisdešimt septyni tūkstančiai trys šimtai trisdešimt šeši eurai 76 ct) (toliau – Darbų kaina). Darbų kainos sudedamosios dalys pateikiamos Įkainotos veiklos sąraše pagal perskaičiuotą Darbų kainą (Susitarimo 1 priedas), kuris yra neatskiriama Sutarties dalis.“

1. 2022 metais Rangovo atliekamų Darbų apimtis: Darbų kaina be PVM – 678 414,25 Eur (šeši šimtai septyniasdešimt aštuoni tūkstančiai keturi šimtai keturiolika eurų 25 ct), PVM – 142 466,99 Eur (vienas šimtas keturiasdešimt du tūkstančiai keturi šimtai šešiasdešimt šeši eurai 99 ct), Darbų kaina su PVM – 820 881,24 Eur (aštuoni šimtai dvidešimt tūkstančių aštuoni šimtai aštuoniasdešimt vienas euras 24 ct). 2022 m. kalendorinis Darbų vykdymo grafikas pridedamas (Susitarimo 2 priedas).
2. Kitos Sutarties sąlygos, neaptartos Susitarime, lieka galioti nepakitusios.
3. Sutartis ir Susitarimas turi būti aiškinami kaip papildantis ir paaiškinantys vienas kitą.
4. Šis Susitarimas įsigalioja nuo tada, kai jį pasirašo abi Šalys ir galioja iki galutinio Šalių įsipareigojimų įvykdymo.
5. Ši Susitarimas sudarytas 1 (vienu) egzemplioriumi lietuvių kalba ir Šalių pasirašomas kvalifikuotu elektroniniu parašu.
6. Susitarimo priedai:

1 priedas – Įkainotos veiklos sąrašas pagal perskaičiuotą Darbų kainą;

2 priedas – 2022 m. kalendorinis Darbų vykdymo grafikas.

|  |  |
| --- | --- |
| **Užsakovas**  **Panevėžio miesto savivaldybės administracija** | **Rangovas**  **AB ,,HISK”** |
| Administracijos direktorius Tomas Jukna  (pareigos, vardas, pavardė, parašas) | Generalinis direktorius  Rolandas Zabilevičius  (pareigos, vardas, pavardė, parašas) |

Susitarimo 1 priedas

**Įkainotos veiklos sąrašas pagal perskaičiuotą Darbų kainą**

**Panevėžio miesto Bendrijų gatvės kapitalinio remonto darbai**

|  |  |  |  |  |
| --- | --- | --- | --- | --- |
| Nr. | Darbų veiklos (etapo) pavadinimas | Pastabos | Bendra darbo apimtis | Darbo (etapo) kaina, (Eur) |
| 1 | Elektros tinklai (gatvės apšvietimas) ir kt. (Elektrotechnikos dalis (I etapas)) | Statybos darbai atliekami pagal techninį darbo projektą, vadovaujantis teisės aktais, reglamentuojančiais statybos darbų atlikimą | 1 komplektas\* | 64 340,22 |
| 2 | Gatvės kapitalinio remonto darbai ir kt.  (Susisiekimo dalis (II etapas)) | Statybos darbai atliekami pagal techninį darbo projektą, vadovaujantis teisės aktais, reglamentuojančiais statybos darbų atlikimą | 1 komplektas\* | 487 075,72 |
| 3 | Lietaus nuotekų tinklų statyba ir kt.  (Vandentiekio ir nuotekų šalinimo dalis (II etapas)) | Statybos darbai atliekami pagal techninį darbo projektą, vadovaujantis teisės aktais, reglamentuojančiais statybos darbų atlikimą | 1 komplektas\* | 219 866,24 |
| 4 | Statinių kadastrinių matavimų bylų parengimas | Kadastrinių matavimų bylų parengimas atliekamas, vadovaujantis teisės aktais, reglamentuojančiais jų rengimą | 1 komplektas\* | 3 376,30 |
|  | **Suma (be PVM)\*\*:** | |  | **774 658,48** |
|  | **PVM [%] suma\*\*:** | |  | **162 678,28** |
|  | **Bendra suma\*\*:** | |  | **937 336,76** |

\* - komplektas, tai visi Darbai reikalingi įvykdyti „Panevėžio miesto Bendrijų gatvės kapitalinio remonto darbai“ pagal Panevėžio miesto Bendrijų gatvės kapitalinio remonto ir lietaus nuotekų tinklų naujos statybos techninį darbo projektą Darbų veiklą (etapą), kad būtų pasirašyti / patvirtinti / užregistruoti statinių statybos užbaigimo dokumentai.

\*\* - nurodytos sumos privalo sutapti su Susitarimo 2 punkte nurodyta kaina

Generalinis direktorius Rolandas Zabilevičius

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Rangovo arba jo įgalioto asmens vardas, pavardė, parašas)